CELEX: 32013R0711
Language: lt
Date: 2013-07-24 00:00:00
Title: 2013 m. liepos 24 d. Komisijos įgyvendinimo reglamentas (ES) Nr. 711/2013 dėl tam tikrų prekių klasifikavimo Kombinuotojoje nomenklatūroje

25.7.2013   
            
            
               LT
            
            
               Europos Sąjungos oficialusis leidinys
            
            
               L 200/16
            
         KOMISIJOS ĮGYVENDINIMO REGLAMENTAS (ES) Nr. 711/2013
   2013 m. liepos 24 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 24 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Maždaug 4,5 cm aukščio nesurinkta plastikinė žaislinė figūrėlė iš dviejų dalių. Ji pateikiama plastikinėje kiaušinio formos dėžutėje, kurią sudaro dvi atskiriamos dalys, ties kraštais sandariai priglundančios viena prie kitos.
                  Figūrėlės bruožai panašūs į žmogaus. Figūrėlė neturi judančių dalių ir nuimamų drabužių, ji gali stovėti be atramos.
                  Figūrėlė vaizduoja burtininką iš komiksų knygelių serijos; kaip ir kiti šios serijos personažai, ji yra kolekcijos dalis.
               
               
                  9503 00 95
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 2 bendrosios aiškinimo taisyklės a punktu ir 5 bendrosios aiškinimo taisyklės b punktu bei KN kodus 9503 00 ir 9503 00 95 atitinkančiais prekių aprašymais.
                  Gaminiui nepriskirtinas KN kodas 9503 00 21, nes tai nėra lėlė. Lėlė yra vyro arba moters, paprastai kūdikio, mažos mergaitės ar berniuko, arba madą demonstruojantis modelis. Smulkios nelankstomos figūrėlės, stovinčios be atramos, nėra laikomos lėlėmis.
                  Gaminys neklasifikuotinas kaip žaislas, vaizduojantis gyvūną arba kitą ne žmogaus pavidalo būtybę (ne kimštinis), priskiriant KN kodą 9503 00 49, nes, vertinant pagal objektyvias charakteristikas, figūrėlės vaizduojamo personažo bruožai yra žmogiški; gyvūno arba ne žmogaus bruožų ji neturi.
                  Ši panaši į žmogų figūrėlė vaizduoja komiksų knygelių personažą (dar žr. KN paaiškinimų 9503 00 81–9503 00 99 subpozicijų paaiškinimus). Todėl figūrėlė klasifikuotina kaip kiti plastikiniai žaislai, priskiriant KN kodą 9503 00 95.